སྤྱི་ལོ་ལོར་གྲོང་གསེབ་དང་ལུང་ཁུག་ཁག་གི་བུད་མེད་རྣམས་ཀྱི་ནུས་སྟོབས་གོང་སྤེལ་གཏོང་རྒྱུ།བཀྲེས་ལྟོག་དང་དབུལ་ཕོངས་ཀྱི་གནས་ལས་གྲོལ་ཐབས་བྱ་རྒྱུའི་ལས་འགུལ་གྱི་སྣེ་བླངས་ཡོད་པ་རེད་འདུགདེ་བཞིན་དམག་འཁྲུག་ཁྲོད་ཡུགས་མོར་གྱུར་བའི་བུད་མེད་རྣམས་ལ་དམིགས་བསལ་ལྟ་རྟོགས་དང་རོགས་སྐྱོར་ཡོང་བ་བྱ་རྒྱུ།དེ་བཞིན་དཀའ་ངལ་འཕྲད་བཞིན་པའི་བུད་མེད་དག་ལ་དཀའ་ཚེགས་འཕར་མ་འགོག་ཐབས་བྱ་རྒྱུ་སོགས་ཀྱི་ལས་འགུལ་སྤེལ་ཡོད།མདོར་ན་རྒྱལ་སྤྱིའི་གྲུབ་འབྲས་ལྡན་པའི་སྤྱི་ཚོགས་དག་གིས་དུས་དྲན་སྲུང་བརྩི་དང་ལས་འགུལ་སྤེལ་ལུགས་ནི་ཉིན་གཅིག་གི་སྐད་འབོད་དང་ཁྲོམ་སྐོར་མིན་པར།ཉིན་དེ་ནས་འགོ་བརྩམས་ཏེ་ལས་གཞི་མཐའ་འཁྱོལ་བ་ཞིག་གསར་འཛུགས་བྱ་རྒྱུ་དེ་ཡིན་པ་དེ་ཤེས་དགོས།དེ་ལྟར་ལོ་རེར་བུད་མེད་དུས་དྲན་སྲུང་བརྩིའི་བརྗོད་བྱ་དང་དོན་སྙིང་མི་འདྲ་ཞིང་།དུས་དྲན་དེ་ཉིན་རྒྱལ་སྤྱིའི་ཚོགས་པ་ཆེ་ཆུང་འདྲ་མིན་གྱིས་ལས་འགུལ་སྣ་མང་འགོ་རྩོམ་བཞིན་ཡོད།